Hubungan India-Palestin

**Hubungan India–Palestin** (    ), juga dikenali sebagai **hubungan Indo-Palestin**,merujuk kepada hubungan hubungan dua hala antara Republik India dan Negara Palestin. India merupakan negara pertama di luar dunia Arab yang mengiktiraf negara palestin selepas pengisythiran kemerdekaan pada tahun 1988.Hubungan ini jauh lebih awal dari negara islam lain Seperti Pakistan, Malaysia dan Indonesia.

Hubungan ini sebahagian besarnya dipengaruhi oleh perjuangan kemerdekaan menentang penjajahan British .   India mengiktiraf kenegaraan Palestin berikutan pengisytiharan kemerdekaan Palestin pada 18 November 1988;  walaupun hubungan antara India dan Pertubuhan Pembebasan Palestin mula diwujudkan pada tahun 1974. 

Walaupun India menumbuhkan hubungan diplomatik dengan Israeldemi kepentingan geopolitiknya sejak tahun 2000an. India masih mengiktiraf kesahihan aspirasi Palestin.  India memberikan bantuan   juta kepada belanjawan tahunan Palestin setiap tahun. 

## Sejarah

### Penubuhan perhubungan

India merupakan negara bukan Arab pertama yang secara serentak mengiktiraf kuasa  Pertubuhan Pembebasan Palestin (PLO) sebagai "wakil sah tunggal rakyat palestine." Sebuah pejabat PLO telah ditubuhkan di ibu negara India pada tahun 1975, dengan hubungan diplomatik penuh terjalin pada Mac 1980. India mengiktiraf kenegaraan Palestin berikutan pengisytiharan pada 18 November 1988;  walaupun hubungan antara India dan PLO mula diwujudkan pada tahun 1974. 

### Peningkatan hubungan
India membuka sebuah Pejabat Perwakilan di Gaza pada 25 Jun 1996 yang kemudiannya dipindahkan ke Ramallah pada tahun 2003. Sokongan India dikatakan meliputi "sokongan yang konsisten dan tidak berbelah bahagi" terhadap isu Palestin. India dengan itu  secara konsisten menyokong hak *sah* rakyat Palestin untuk mempunyai sebuah Negara dan  keperluan mendesak bagi keamanan yang adil, menyeluruh dan berkekalan di rantau ini berdasarkan resolusi Majlis Keselamatan Pertubuhan Bangsa-Bangsa Bersatu 242, 338 dan 425, serta prinsip " Tanah untuk Keamanan ." India juga telah menyokong Persidangan Madrid Oktober, 1991. 

## Bantuan India kepada Palestin

Pada Persidangan Penderma Washington pada Oktober, 1995, India memberi AS$1 juta untuk bantuan kepada rakyat Palestin. Pada persidangan ikrar berikutnya di Paris pada Januari, 1996, India memberikan derma AS$1 juta lagi yang digunakan untuk pembinaan Pusat Aktiviti Perpustakaan di Kolej Teknikal Palestin di Deir-El-Balah dan satu lagi Perpustakaan di Universiti Al-Azhar di Gaza. Pada satu lagi Persidangan Penderma Antarabangsa di Washington DC pada 30 November 1998, India memberikan AS$1 juta lagi. Jumlah AS$300,000 telah disalurkan kepada Universiti Al-Azhar untuk pembinaan dua tingkat tambahan kepada perpustakaannya. Jumlah selebihnya digunakan untuk Program Pembangunan Sumber Manusia.

Presiden PNA Mahmoud Abbas mengadakan lawatan negara ke India pada September 2012, di mana India memberikan AS$10 juta sebagai bantuan.. India juga berikrar menyokong usaha Palestin untuk menjadi ahli penuh dan sama rata dalam PBB. n. Perdana Menteri India Manmohan Singh berkata: "Sokongan untuk perjuangan Palestin telah menjadi asas kepada dasar luar India. Saya mengulangi sokongan padu India terhadap perjuangan rakyat Palestin untuk mencapai sebuah negara Palestin yang berdaulat, merdeka, berdaya maju dan bersatu dengan Baitulmaqdis Timur sebagai ibu kotanya." 

### Pelarian
Kumpulan pertama pelarian Palestin dari Iraq tiba di India pada Mac 2006 . Kesemua mereka diberikan akses percuma ke hospital kerajaan. Daripada 165 pelarian Palestin dari Iraq di India, 137 daripada mereka mendapat kebenaran untuk penempatan semula di Sweden. 

## Ikatan budaya
Seperti di banyak negara di seluruh dunia, termasuk di Eropah Timur, Asia Tenggara dan pinggir Asia Selatan, legasi Bollywood terus membina prerogatif kuasa lembut untuk India. 

## Lihat juga

* hubungan India-Israel

## Rujukan